De første årene ble det bare produsert cellulose for salg. Cellulose falt imidlertid i pris, produksjonen var liten og større cellulosefabrikker ble opprettet. Det viste seg at det ville være lønnsommere å gå over til å produsere papir. I 1892 ble det derfor kjøpt en papirmaskin, og det ble nå bare produsert papir. Dette var den første fabrikken i Norge som produserte papir av natroncellulose.